dh-unibe/image-text_koenigsfelden-charters-post-1500 huggingface dataset:
Ich, Jacob Schmid von Rott, ✳ bekenn offennlich mit disem brieff, ✳ das mir der vest
Niclaus Meyer, der zit hoffmeister des gotzhus zù Kùngsfelden, ✳ uff min pitt und beger
zu rechtem mannlechen gelichen hat ✳ ein riett zu Rot gelegen, ✳ mit aller gerechtigkeit und zugehoͤrd, stost an der von Rot allmend ✳ und guͤtter, so man nempt Elsse, ✳ so
ich innhab ✳ und recht mannlechen ist ✳ miner gnädigen frowen und des gotzhus zu
Kungsfelden, ✳ das ich nufuͤrditzhin das selb riett ✳ in mann lechens wis ✳ sol und mag
innhaben, nutzen, niessen, besetzen, entsetzen nach mannlechens und lantzrecht, ✳
als das von alter har ✳ komen ist, ✳ darumb hab ich im zuͦ miner gnädigen frowen
und des gotzhus zuͦ Kungsfelden handen ✳ von solichs mannlechens wegen ✳ huldung
gethon, gelopt und gesworn, ✳ inn gehorsam, getruw ✳ und gewartig zuͦ sind ✳ und alles
das zuthuͦnd, ✳ dz ein lechenman von solicher lechen und von rechtz wegen billich
zuthùnd schuldig ist ✳ und thuͦn sol. ✳ zuͦ urkhund so hab ich ernstlich gepetten ✳
den fromen, vesten junkher Petterman Ferren, schulth̄on zuͦ Lucern, ✳ minen lieben
hrˀn, ✳ dz er sin eigen insigel für mich, ✳ doch im und sinen erben unschadlich, offenlich gehenckt hat ✳ an disen brieff, ✳ der geben ist ✳ uff fritag nach sant Gregoryen tag, ✳ nach Cristz gepurt fùnfftzechenhundert und sechs jar. ✳ ✳
Konigsf. 869
Rott
T ✳ 28 ✳
Jacob Schmid vō Rott
Staatsarchiv
AARGAU
1506 ✳ frit✳ nach Grigoriens
Königsfelden